Linnés Hammarby

Linnés Hammarby er et gods i Danmarks sogn og Vaksala härad i Uppsala län i Sverige, og ligger 15 kilometer sørøst for Uppsala. 

Hammarby er første gang nevnt i 1337, da det av Olof Styrbjörnsson (Gren) ble byttet bort til kanniken i Uppsala, Lars Nilsson. Senere var området eid av slektene Läma, Stewardt, Gärffelt og von Friesendorff, og gjennom inngifte av A. Schönberg, som i 1758 solgte godset, det nærliggende Sävja med tilgrensende herligheter, på tilsammen 10 bruk, for 80 000 dalar til Carl von Linné. 

Her oppførte Linné i 1762, mellom de to opprinnelige fløyene, et større toetasjes våningshus av tre. På en høyde ovenfor gården bygde han i 1769 et museum av stein, for å kunne ta vare på samlingene sine. Begge bygninger står den dag i dag.

Linné ønsket ha en gård på landet der han kunne drive landbruk og ha som enkesete, og hvor han kunne flykte bort fra det usunne miljøet i Uppsala. Han pleide dessuten å ta med seg studentene ut på ekskursjon til Hammarby via Kungsängen.

Bygningene eies nå av den svenske stat ved Statens fastighetsverk og forvaltes av Uppsala universitet og er blitt fredet.

Referanser og noter

Eksterne lenker
 Uppsala universitets nettsted om godset.
 Bilder av Linnés Hammarby.

Litterære museer
Herregårder i Sverige
Uppsala universitet
Etableringer i 1769
Museer etablert i 1760-årene
1760-årene i Sverige
Carl von Linné